ශ්‍රී ලංකා සිමෙන්ති සංස්ථාව‍ට අයත් කන්කසන්තුරේ සිමෙන්ති කර්මාන්ත ශාලාව අලුතින් ගොඩනැඟීමට නව ව්‍යාපෘති වාර්තාවක් ඉදිරිපත් කැරේ.මේ වාර්තාව ශ්‍රී ලංකා සිමෙන්ති සංස්ථාවේ සභාපති එන්.එස්.එම්.සම්සුදීන් මහතා රාජ්‍ය සම්පත් හා ව්‍යවසාය සංවර්ධන ඇමැති දයාශ්‍රිත තිසේරා මහතා වෙත එම අමාත්‍යාංශයේ දී ඊයේ (26) පිළිගැන්විණි.එම ව්‍යාපෘති වාර්තාවෙන් ඉදිරිපත් කැර ඇති කරුණු පිළිගත් ඇමැතිවරයා එය ඇමැති මණ්ඩල අනුමැතියට ඉදිරිපත් කරන බව ප්‍රකාශ කැර තිබේ.නව වාර්තාව අනුව කන්කසන්තුරේ සිමෙන්ති කම්හල අලුතින් ගොඩනැඟිම සඳහා යෝජිත මුදල රුපියල් මිලියන 1500කි.